Diari Oficial de la Generalitat Valenciana


Sumari del DOGV 8264, del 29-03-2018 (2018/3178)

RESOLUCIÓ de 23 de març de 2018, de la consellera d'Habitatge, Obres Públiques i Vertebració del Territori, per la qual es deleguen competències en la secretària autonòmica de Model Econòmic i Finançament.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3178


Data del document
:   23-03-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 23 de març de 2018, de la consellera d'Habitatge, Obres Públiques i Vertebració del Territori, per la qual es deleguen competències en la secretària autonòmica de Model Econòmic i Finançament. [2018/3178]  
L'article 19.1 de l'Estatut d'Autonomia de la Comunitat Valenciana estableix que «la Generalitat impulsarà un model de desenvolupament equitatiu, territorialment equilibrat i sostenible, basat en la incorporació de processos d'innovació, la plena integració en la societat de la informació, la formació permanent, la producció obertament sostenible i una ocupació estable i de qualitat en què es garantisca la seguretat i la salut en el treball».  
En aquest sentit, el Consell ha estableix les bases i els elements orientadors per a la transformació del model econòmic de la Comunitat Valenciana, per mitjà de l'aprovació el 15 d'abril de 2016 del denominat Document d'Elx. En aquest s'establien, per mitjà d'una anàlisi inicial de la situació de partida i la projecció futura a mitjà i llarg termini, deu línies estratègiques que es constituirien en factors clau del trànsit cap a un model econòmic basat en el coneixement, la innovació, l'obertura i connexió amb l'exterior; tot això des del principi de la sostenibilitat, tant ambiental, com productiva i social, en coherència amb els pactes per a l'acció de govern arreplegats en l'Acord del Botànic, en particular, en l'eix 4, Nou model productiu.  
  
Per tot això, i atenent a raons d'eficàcia, d'acord amb el que estableixen l'article 9 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la secretària autonòmica de Model Econòmic i Finançament les facultats de preparació i adjudicació relatives a l'expedient per a la generació d'un espai efímer per a la posada en comú de l'oferta de sòls industrials de la Comunitat Valenciana en la Fira PCR 5517.  
  
  
Segon  
La present delegació de competències podrà ser revocada en qualsevol moment per l'òrgan delegatori, de conformitat amb el que estableixen l'article 63.5 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en la present resolució podran ser avocades, en els termes i amb els requisits que estableix l'article 10 d'aquesta última norma.  
  
Tercer  
En tots aquells supòsits en què es faça ús de la present resolució, s'haurà de fer constar expressament en la resolució o acte que s'adopte i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Quart  
La present resolució produirà efectes des del mateix dia que es publique en el Diari Oficial de la Generalitat Valenciana.  
  
València, 23 de març de 2018. La consellera d'Habitatge, Obres Públiques i Vertebració del Territori: María José Salvador Rubert.